2.3.1963  Käisin täna linnas ja ostsin väljamüügilt neli keelkursust - itaalia, hispaania, hollandi ja ungari keeled.  Peamiselt odava hinna tõttu - maksid kokku ainult 35. kr. Muidugi on tehniline kvaliteet halb, sest plaadid on mingist paberimassist. Ostsin veel ühe itaalia reisijuhi, Zamjatini "Vi" (vene kirjaniku J. Zamjatini antiutoopia "Meie"), mis olevat nii huxley kui ka Orwelli eeskujuks. Ja Edgar Massi "Den stolta fienden" (Peamiselt ajalooaineliste romaanide autori, saksa päritolu ameerika kirjaniku Edgar Maassi (1896-1964) romaan "Uhked vaenlased"(1956), peamiselt sellepärast, et see käsitab 14. sajandit ja  laevu.  Ilm oli täna pilvine ja üsna külm. Ja sai teatavaks, et esmaspäeval tuleb kolimine.  Krepp helistas aga ma vabandasin ennast haigusega. Ei jõua tõesti homme koosolekule minna.  Aga midagi ma täna siiski ei jõudnud teha.